Castiello Nuevo

Castiello Nuevo (Castillonuevo en castellano, Castillo-Nuevo oficialment, Gaztuluberri en basco roncalés, Gazteluberri en basco batua) ye un municipio de Navarra situato en a comarca de Roncal y Sarasaz, merindat de Sangüesa y partiu chudicial de Sangüesa.

A suya población ye de 18 habitants (2007), en una superficie de 26,71 km² y una densidat de 0,67 hab/km².

 Historia 
O nuclio de población amanexió probablement a finals d'o sieglo XII cuan os habitants de l'actual despoblato d'Elesa, a 2 km, se'n fueron ta o piet d'un castiello pa formar un nuevo lugar. O castiello s'eba costruito feba poco, pa esfender a muga oriental d'o Raino de Navarra.

 Cheografía 
Castiello Nuevo ye situato a 777 metros d'altaria sobre o livel d'a mar, a una distancia de 78 km d'a ciudat de Pamplona, a capital de Navarra, en a muga con Aragón.

O suyo termin municipal muga a o norte con Nabascués, a l'este con Salbatierra d'Esca (en a comarca aragonesa d'a Chacetania), a l'ueste con Romanzado y a lo sud con Sigüés y con os antigos municipios d'Escó y Tiermas, tamién en a comarca d'a Chacetania.

 Toponimia 
S'escribiba Castelnuevo en 1280, Castiel Nueuo en 1281, Castieillo nueuo en 1350, Castieyllo nueuo en 1428 y Castillo Nuevo en 1808.

 Demografía 

 Administración 
 Alcaldes 
 Lista d'alcaldes Lechislatura Nombre Partiu politico1979–1983  1983–1987  1987–1991  1991–1995  1995–1999  1999–2003  2003–2007 José Hernández Aristu Unión del Pueblo Navarro2007–2011 José Hernández Aristu Unión del Pueblo Navarro

 Molimentos 
Ilesia parroquial de Sant Martín de Tours. Construyita en estilo romanico y gotico, fue muy modificata en o sieglo XV y dimpués en estilo barroco.

 Veyer tamién 
Lista de municipios de Navarra.

 Vinclos externos 
 Instituto de Estadística de Navarra.
Castillo-Nuevo en Bernardo Estornés Lasa - Auñamendi Encyclopedia (Euskomedia Fundazioa).

Categoría:Localidaz de Navarra
Categoría:Municipios de Navarra que mugan con Aragón